《吴益先携文见过以诗为谢》
宋代·孙觌

千里之马初服辀，风騣雾鬣跨九州。驾盐挽磨三千秋，俯首尚与驽骀游。

吴郎人中第一流，文采绚烂珊瑚钩。阳春白雪和者少，夜光明月暗中投。

鲁人不贵东家邱，吾髯凛凛青两眸。摐金戛玉声相求，属镂双蟠九地幽。

有气夜出干斗牛，忽然化作长黄虬。睚眦之怨何足雠，一麾立断楼兰头。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。